Didro effekti
Didro effekti – isteʼmol tovarlari bilan bogʻliq ijtimoiy hodisa boʻlib, u ikki asosiy gʻoyaga asoslanadi. Birinchi gʻoyaga koʻra, isteʼmolchilar tomonidan sotib olingan tovarlar ularning oʻziga xoslikgi bilan mos keladi va natijada bir-birini toʻldirib turadi. Ikkinchi gʻoya shuni koʻrsatadiki, isteʼmolchining joriy toʻldiruvchi tovarlaridan chetga chiqadigan yangi mulkning kiritilishi isteʼmolning aylanma harakatiga olib kelishi mumkin. Bu atama 1988-yilda ilk bor antropolog va isteʼmol modellari olimi Grant MakKrakken tomonidan qoʻllanilgan va bu atamani birinchi marta oʻz essesida tasvirlagan fransuz faylasufi Deni Didro (1713-1784) sharafiga nomlangan. „Didro effekti“da shunday nazariya ilgari suriladi: har bir xarid keyingi xaridni amalga oshirishga undaydi va xaridlar zanjiri uzunlashgani sari keyingi xaridlar qimmatlashib va maʼnosizlashib boradi. Keyinchalik bu nazariya „Didro effekti“ nomini olgan.